Dialet venit pordenonês

Il **dialet venit pordenonês** al è la variant coloniâl dal venit fevelade te Pordenon e dintors. Al è un venit di imitazion dal venezian su la fonde dal lessic furlan che si fevelave fin te seconde part dal 1800 (che al somee une vore a chel di Cordenons). In plui al è stât pastanât dai modei di venit che a vegnin dal trevisan e dal venit dal Livence. 

L'ûs di chest idiome al rint la citât cuasi une isole linguistiche. Di fats, la pianure ator e je in sostance furlanofone (ancje se influençade in maniere fuarte dai vicins dialets venits) e ancure de plui lu son lis dongjis zons dai monts, dulà che e je conservade une varietât di fate concordiês. 
## Storie
Al è dificil tornâ a fâ sù l'evoluzion storiche dal dialet pordenonês, parcé che al mancje un studi su la toponomastiche, par tornâ indaûr a la fevele plui antighe, e ancje une leteradure vernacolâr avonde grant.

Sigûr Pordenon e je "nassude" furlane, ma cheste carateristiche e je vignude mancul par i contâts promiedis cun l'aree venetofone. Chest acjadiment al è stât par sigûr favorît da la situazione storiche da la citât che, in cause da lis diferentis vicendis (e je stade par lunc temp feut austriac) e à vût "fevelâ, e costums furlans" ma "a nol è in Patrie: nol à vôs e no mande in Parlament" (Girolamo da Porcia, *Descrizione della patria del Friuli*, XVI secul). Za tei documents plui antighis, compagn che il *Laudario* (Laudari) dai Battuti, al si puê oservâ come la lenghe scrite doprade tei ats uficiâi e jere in sostance venite, relegant il furlan al regjistri di idiom popolâr.

La "venitizazion" e je avignude in condizions compagns di chel che al è sucedût par Udin e Triest, ven a stâi e je stade "calade da l'alt" da mercants e fameis nobilis vignudis da l'aree venetofone. Si meti che chest acjadiment al jere za in at tel XVIII secul, quant che Pordenon al à subît un fuart svilup economic e demografic. Lis classis mediis, tal cors da la lôr scalade sociâl, a àn tacât abandonâ il furlan par doprâ une lenghe plui prestigjose. Chest acjadiment al è documentât da la comedie *Il morto per equivoco o sia la vecchia corbellata* di Giuseppe Spelladi, te che i servs e popolans a doprin il furlan, intant che i personaçs plui zovins a son "venetofons".

Tel XIX secul il studios Giovanni Papanti al à cjapât sù traduzions da la IX novele da la I zornade dal *Decamerone* in variis lenghis talians. A rivuart di Pordenon, al à vût tri idioms: il "contadinesc", coincident cun lis fevelis di transizion venit-furlans doprâts ancjemò tel Friûl ocidentâl; la varietât da l'alte borghesie, verament dongje al venezian; il dialet dai classis sociâi intermedis, ancje influençât dal venezian. E je stade propit cheste clas, economicament dinamiche, a vignî a flôr su lis altris daûr imponi la propie lenghe.

Tel 1947 il scritôr Pier Paolo Pasolini, poete cun origins da Cjasarse, a rivuart da la "venitizazion" da la citadine di Pordenon e a lis presis di posizion dai siei coleghis in relazion ai dibatits dal temp par l'autonomie furlane, cussì al à scrivût "...rapresentants di une mentalitât provinciâl, borghês, che chì in Friûl generalment si identifiche cun lôr che a àn abandonât il lengaç furlan par un venit presuntuôs".

## Vôs leadis
* Venit